بسم الله الرحمن الرحيم. قل هذه سبيلي ادعو على بصيرة انا ومن اتبعني وسبحان الله وما انا من السلام عليكم ورحمة الله وبركاته الحمد لله الحمد لله عدد ما خلق
الحمد لله ملء ما خلق الحمد لله عدد ما في السماوات وما في الارض الحمد لله عدد ما احصى كتابه والحمد لله على ما احصى كتابه والحمد لله عدد كل شيء. والحمدلله ملئ كل شيء
وصلاة وسلاما على سيد الخلق اجمعين. سيدنا محمد عليه افضل الصلوات من رب العالمين الى يوم الدين. يا من على العرش مستوى ملكا على كل الملوك الملك ملكك انت وحدك لا شبيه ولا شريك. عجزت عقول الخلق عنك وكلهم قد
لكن بظل الحب تألهك القلوب وترتجيك. واصلي واسلم على حبيبي وسيدي وسيد الخلق اجمعين. سيدنا محمد عليه افضل صلاة من رب العالمين الى يوم الدين. ارجو ان يكون كل واحد بيتفرج معنا دلوقتي يكون بيقول الوقتي عليه افضل الصلوات من رب العالمين. صلى الله عليه وسلم
يعني قبل ما اتكلم يا جماعة لازم الاول يعني اوجه رسالة الى حبيبتي امي ربنا يبارك فيها. ربنا يبارك فيها ويتقبل منها افضلها علي اللي يعني ما اعتقدش ان في ام عملتها لابنها ابدا. واتمنى انها تكون راضية
عندي بازن الله في هذا الوقت بازن الله سبحانه وتعالى. آآ يعني قبل ما نتكلم يا جماعة انا عايز ابشركم انا عايز ابشركم ان آآ كل دقيقة قعدته قدام برنامج ديني تتفرجوا عليها يمكن تقربوا من ربنا خطوة لكم بها اجر عند الله. في الدنيا قبل الاخرة. كل شروط سمعتها
في كل درس حضرته كل صفحة قرآن قريتها. كل عمل طاعة عملناه لاجل الله لكم به اجركم عند الله في الدنيا قبل الاخرة بازن الله سبحانه وتعالى. عايز ابشركم يا جماعة. ان الطريق اللي احنا ماشيين فيه ده
فيه جنة فيها ما لا عين رأت. اجمل بلاج. رحت اتفسحت فيه كان فين اجمل عربية شفتها في حياتك. ملكة جمال العالم شكل جمالها ايه؟ ولا اذن سمعت. اجمل مكان سمعت عليه او سمعت عليك في حياتك كلها
كان فين وكان شكله ايه واتوصف لك فيه ايه ولا خطر على قلب بشر. اي واحد مننا كده اما قعد وحلم وسرح بخياله. يا ترى فكر في ايه ايه اللي جيت في خياله من افكار السعادة؟ كل ده اللي مستنينا عند ربنا يا جماعة اعظم منه والله. انا عايز ابشركم يعني كان في احد آآ معلش
احد لاعبي الكورة كان نجم عالمي كبير جدا. وقريت له حوار بعد ما عدى خمسة وتلاتين سنة ولازم يعتزل خلاص بقى لازم يتركن على الرف فيعني بيكلموه في وسط الحوار عن احد اللعيبة اللي لسة عنده سبعتاشر سنة وقتها ولكن كان متوقع ليه يبقى نجم عالمي كبير جدا
لا يمكن انساها ابدا طول حياتي. الراجل وهم بيسألوه عن اللعيب الصغير ده قال لهم ايه ؟ شوفوا الكلمة قال ينتظره ايام رائعة انا حسيت ان الكلمة فيها حسرة والله العزيم يا جماعة. الراجل متصور ان ده لسة عنده سبعتاشر سنة. الطريق اللي انا مشيت فيه. اللي كله كاميرات ومعجبات
وملايين وشهرة وتليفزيونات ياه كل الطريق ده مستني الراجل اللي لسة عنده سبعتاشر سنة ده ، ولكن الاتنين غلابة والله يا جماعة. لان الاتنين في الاخر هيتركنوا على الرف انا عايز اقول لك يا اخي ويا اختي عايز اقول لكل واحد بيتفرج علي دلوقتي ان لو عرفت ربنا ينتظركم ايام رائعة. اه والله يا جماعة. فلنحيي
انه حياة طيبة. ابراهيم كان في النار. بس في حياة طيبة شوفوا احد السلف بيقول ان في الدنيا جنة جنة! ممكن شاب دلوقتي يزن يقول جنة! جنة في الدنيا! جنة في الدنيا اللي احنا عايشين فيها دي! ده احنا دفعنا الوفات عشان ندخل النوادي! ودفعنا الوفات
عشان نروح البلاجات. وفي الدنيا فيه جنة واحنا ما نعرفش. طب هي فين ؟ جواك جواكم يا جماعة اللي هيعرف ربنا هيعيش جواه جنة. جنة معرفة الله وهينتظره ايام رائعة. انا مش عايز اطول عليكم. انا عايز ادخل معكم في الموضوع. عايزين نتكلم
يا جماعة يا جماعة لو واحد من البشر اي انسان صنع حاجة وكبرت بتخرج عن حدود سيطرته. يعني اللي اخترع النت يعرف في سيطرة دلوقتي على النت لا يمكن. ولكن الملك سبحانه وتعالى خلق سبع سماوات ما فيش زرة منها خرجت عن سيطرته
وانت زرة في ملك الله. وانت زرة في ملك الله. اوعى حد منكم يفتكر ان فيه اي امر من امور حياته خارج عن سيطرة الملك سبحانه وتعالى. يعني يعني قلقانين ليه؟ قلقانين ليه يا جماعة؟ يا جماعة احد احد السلف كان فيه فترة من الفترات
وكان فيه جدب شديد جدا على على على هزه البلد في هزا الوقت. والناس ماشية تعبانة وقلقانة ومخنوقة. فالراجل ماشي من شدة بقى الكرب لقى غلام قعد يلعب ويضحك. فالراجل استغرب قال له يا غلام الناس في هذا الكرب وانت تضحك
وقال له ان لي سيد يملك حديقتين انا سيدي راجل غني. عنده حديقتين ما خافش من الفقر اللي الناس خايفة منه. فقال هذا الرجل هذا الرجل المبارك له سيد تملك حديقتين ولا يحزن
ولي رب يملك خزائن السماوات والارض ثم احزن. سبحان الله! هو ده الكلام اللي انا عايز اقوله لكم دلوقتي يا جماعة. عايزين نتكلم عن كنوز كنوز الناس ناسياها ولو الكنوز دي افتكرناها واكتشفناها جميع مشاكل حياتنا هتتحل خدوا بالكم والله العزيم. عارفين السعودية قبل البترول وبعد
بترول اكتشفوا كنز ربنا فتح لهم كنز في الارض. قلب حياتهم. انا دلوقتي جاي اكن لكم اكلمكم عن كنوز. لو اكتشفتوها في حياتكم هتقلب حياتكم. هتغير الكنوز عارفين القصر القصر اللي مساحته الفين متر
مفتاحه قد كده هو مشاكل حياتكم الضخمة الكبيرة الواسعة مفتاح حلها قد كده هو بس نعرفه. بس نكتشف الكنوز اللي هتفتح لنا جميع مشاكل حياتنا. يا اخواننا انا الوقتي ممكن اكون واحد قاعد جنبي على الترابيزة شيك بمليون دولار. انا ما اعرفش ايه ده! ما اناش عارف قيمته. فتيجي خاطرة كده في صدري اقوم كاتبها على الشيك او حاجة عايز افتكرها. اكتبها
هو اكتب عليها آآ بعد كده خلصت الحاجة وخلصت الموضوع اقوم شايله ومطبقه راميه في الزبالة. ييجي واحد بعد كده يقول لي انت عارف الورقة اللي كانت جنبك دي كانت
بمليون دولار وكان ممكن يحل لك كل مشاكل حياتك. اعمل انا ايه ساعتها يا جماعة مش عايزين نندم. بالله عليكم بالله عليكم مش عايزين نندم. بالله عليكم عايزين نفهمها صح. يا جماعة ده التلاتة دخلوا الصخرة اتقفلت عليهم
التلاتة لما اتقفلت عليهم الصخرة لما كنت في السعودية بحج السنة دي بفضل الله. فكنت امشي في في الطرق اللي عاملينها وسط الجبال. ابص للجبال على يميني وعن شمالي وفوقي اقول يا ربي انا لو اتقفلت علي صخرة زي دي في المكان ده اطلع ازاي؟ شوفوا التلاتة ما ضيعوش وقت ما ضيعوش عمرهم ما بزلوش مجهود على الفاضي
التلاتة قالوا ايه؟ فقال بعضهم لبعض اسمع الكلمة دي بقلبك نوصل ازاي لحل مشاكلنا من اولها من غير ما نضيع وقتنا. عايزين نتكلم عن الكنوز. هديكم اول كنز. اول كنز اسمعوه معي. واكتبوه
في الاوضة في الاوضة بتاعتك والاوضة بتاعتك. وعلقوا في قلبك. اول كنز بديه لك كلا ان معي ربي سيهدين. الله اه تخيلوا كده ربنا بيقول فلما تراءى الجمعان جيش فرعون جاي على جيش سيدنا موسى وسيدنا موسى الجيش بتاعه قدامه البحر وجيش فرعون بيقرب وجاي بالسيوف
السيوف بتلمع في ضوء الشمس اللي بدأت تطلع وجيش فرعون منطلق بالخيول بتاعته وجنود اشداء وجيش سيدنا موسى كله قال انا لمدركون هل اتدبح البحر ده كله هيبقى لونه احمر الوقتي. تتخيل طلاء الجمعان! يعني جه سيدنا موسى شاف كل الجيش بتاع فرعون! يعني بقوا قريبين من بعض جدا! وبيقربوا! وبيقربوا
قربوا والجيش بتاع سيدنا موسى يأس كله قال انا لمدركون راجل واحد. وقف في وسط الازمة دي وسبت الجيش كله. كان هو سيدنا موسى قال كلا ده لا يمكن يحصل ابدا ومعي ربي. ربي مولاي معي واذى ينالني ان معي ربي. انت كمان
وانت لو ربنا معك لو بحر الهموم قدامك وجيش الابتلاءات جاي بيهجم عليك هتقول ان معي ربي ربنا هيشق لك البحر. اي والله لما كان مع موسى شق له البحر ولو معك يشق لك البحر. بس يبقى معي ربي ازاي
وانت مش محجبة يبقى معي رب ازاي وانا ما بغضش بصري يبقى معي ربي ازاي ؟ وانا ما بصليش في الجامع. يبقى معي رب ازاي ؟ وانا مش معه. عايز ربنا يبقى معك خليك معه
عايزين نقلب على الكنز التاني نص الكنوز كتير القرآن والسنة دول كلهم كنوز. الكنز التاني لولا ان تداركه نعمة من ربه ربنا بيقول لولا ان ربنا تدارك سيدنا يونس كان سيدنا يونس حالك من غير ربنا. انا باقولها لكم الوقتي يا جماعة. كل واحد مننا بيعدي بمواقف حرجة
لو ما فيش انقاز جه من ربنا في لحزتها هتهلك. الليلة دي لو ما جاش فرج هتبقى كارسة بكرة هتحصل كانت عدت التلاتين والواحد وتلاتين والاتنين وتلاتين وما كانتش هتتجوز لولا ان تداركه نعمة من ربه. كان خلاص سقط سنة والتانية
والتالتة خلاص لو سقط المادة اللي جاية دهيت هيترفد من الكلية ويترفد من التعليم. لولا ان تداركه نعمة من ربه. ياه احد الشباب كان معاد احد الشباب الصالح. معدي في الشارع فلقى شاب راكب بعربية كده ومشغل الكاسيت طبعا صوت عالي جدا وقعد يعاكس بنات في الشارع. طبعا المنزر ده احنا بنشوفه. مين فينا بيحاول
مين فينا بيجي في قلبه الرحمة على مسل هؤلاء الشباب؟ يا جماعة ده لو واحد مننا شاف قطة ولع فيها النار قلبه بيتقطع. بني ادم لو عصى الله ممكن حكيم ارجو جهنم ازاي ما نرحموش؟ فالشاب قعد يفكر اروح ما اروحش اروح ما اروحش. في الاخر قرر انا هاروح
راح كلمه ودايما احنا بنفتكر ان الناس وحشة وبعيدة وما فيش فيها فايدة وهم فيهم خير كتير قوي والله يا جماعة قوي قوي فاول ما كلمه الشاب اتأسر بكلامه جدا وحابه جدا قال له طب طب طب اديني نمرتك طب انا نفسي اتوب قعد معه وفاهمه يبدأ ازاي اول خطوة لربنا سبحانه وتعالى في طريق
ربنا قعد معه وفهمه وعلمه الشاب حبه قال له طب لو سمحت خد عنواني ويا ريت تزورني. قال له طب يا حبيب قلبي ازورك. خد العنوان وصاحبنا الملتزم نسى الموضوع اسبوع كامل لغاية ما افتكر العنوان. فانا اما اروح ازور
راح يزوره بيخبط على الباب لقى ابو هزا الشاب طالع والحزن على وجهه. قال له لو سمحت فلان موجود قال له للاسف يا ابني فلان مات انت مين؟ قال له انا فلان. قال له انت اللي ربنا انقز ابني على ايديك قبل ما يموت باسبوع واحد! ابني ما كانش بيصلي. ما صلاش
غير لما اقابلك لولا ان تداركه نعمة من ربه. البنت اللي صاحبتها قالت لها تعالي معي درس عن الحجاب. تعالي معي درس في المسجد. البت مش محجبة غلبانة غلبانة ما تعرفش ممكن ربنا يعاملها معاملة شكلها ايه لو ماتت على هذه المعصية. فالبنت قلبها رق راحت الجامع الخطبة عن الحجاب سمعت
الكلام اتأسرت. انا لازم البس الحجاب الوقتي. ما رضتش تخرج من الجامع الا وهي لابسة الحجاب. خرجت على باب الجامع. كان الاجل يا جماعة. فاصابها حادث طيارة السيارة ماتت لولا ان تداركها نعمة من ربها كان ساعة هتموت على المعصية دي. ساعة تموت عليه! يا جماعة احنا احنا عايزين نقول له انجدنا يا رب. عايزين نقول له الحقنا يا رب
عايزين نقول له اغثنا يا رب. عايزين نعرف ان لو النار قدامنا اهي مولعة. والمشركين ماسكين سيدنا ابراهيم المشركين ماسكينه. والنار مولعة الطير بيعدي من فوق هيسقط من شدة حرارتها في النار. وهو واثق ان ربنا مش هيسيبه. عايز ربنا ما يسيبكشي؟ خليك مع ربنا لها تمن
بقى انا الوقتي باكلمكم عن ملك. ملك عزيم. واحد يقول الله! ده هو بيكلمنا عن ملك قدرته كبيرة قوي ويقدر يحل لنا كل مشاكل حياتنا. الحمد لله اما اروح انام بقى تنام ايه يا حبيبي؟ انا كلمتك عن ملك يقدر يحل لك كل مشاكل حياتك
اجري عليه قم انطلق اليه. كسر كل حاجز بينك وبينه. يا جماعة ده الراجل قاتل المئة لما راح للعالم قال له انا عايز اتوب. قال له اذهب الى الارض الفلانية ارض ارض بني فلان لان فيها قوم يعبدون الله. الراجل عمل ايه؟ انطلق انطلق انطلق. اخيرا ربنا فتح لي باب توبة. اخيرا
دي فرصة يبقى في علاقة عبادة وعبودية بيني وبينك يا مولاي انطلق وهو في الطريق نزل ملك الموت. الراجل وقع على الارض وملك بينزع روحه من صدره. بس هو مش قادر يتخيل ان هو يموت قبل ما يوصل لربنا. بدأ ينزح بصدره تجاه ارض الطاعة. بقى بيزحف على صدره
وملك الموت بينزع روحه من جسمه وهو بيزحف على صدره. تخيلوا المنزر! انتم متخيلين! متصورين واحد قد ايه شوقه الى الله ان الملك الموت بيخرج روحه وهو بيزحف ويزحف لغاية ما مات
وهو بيزحف لربنا مات وهو بيزحف لربنا يا جماعة مش عايزين حاجة تعطلنا عن ربنا ابدا الكنز التالت اللي عايز اقوله لكم والكنز ده يعني ممكن يفيد ناس كتير اوي منكم يبسط ناس كتير منكم. الكنز التالت ما من
الا هو اخذ بناصيتها. يعني ايه؟ يا اختي في الله. انت فاكرة ان جوزك لما اتقدم لك وعجبتيه واتجوزك ده لانك اجمل واحدة شافها؟ لا والله. ده شاف معك ميت واحدة. وممكن اجمل منك. انت عارفة هو اتجوزك ليه؟ لان
ان ربنا الملك اخز بناصيته اليك انت يبقى البنت اللي قاعدة قدامي الوقتي زعلانة من جوزها. او جوزها زعلان منها. وفيه خلافات في العلاقات الزوجية ما بينهم. عايزة جوزك يرجع لك
التلت الاخير من الليل. اه والله يا جماعة. التلت الاخير من الليل. قولي له يا رب هاته لي يا رب يجيبه لك بس آآ اوعي يعرف انك هتقولي يا رب هاته لي. احسن هو كمان يفهم بقى ويصحى في التلت الاخير من الليل يقول يا رب انا مش عايزها يا رب تبقى تبقى مشكلة
كبيرة فاحنا عايزين في السر كده هتقول يا رب ازكر ان انا كنت في احد المواد وكانت مادة يعني مادة جراحية يعني وكانت مادة صعبة والدكاترة بتوعها صعبين فليلة امتحان الشفوي كانت بصراحة الدكاترة صعبين وكانت مجزرة
قعد جنب اتنين كده مستنيين الدور كل واحد بيدخل كده ايه يعني يدخل ياخد اللي ربنا قسمه له ويخرج يعني في مكان مغلق كده ما حدش عارف ايه اللي جواه
فيدخل يتعرض على دكتورين يسألوه اسئلة الشفوي يدي له مسلا الصفر المحترم او يدوا له ايا ما كان الدرجة بقى اللي ايه اللي نصيبه فيها. فانا قاعد جمبهم كده يعني فلقيت واحد بيقول انا مرعوب احسن ادخل في لفلان ده بيدي صفار. واحد يقول وانا مرعوب احسن ادخل لفلان. ده صعب جدا
فقلت لهم يا جماعة هو فلان نصيته بايد مين قالوا الله. قلت لهم طب وفلان نصيته بايد مين ؟ الله. قلت لهم طب قولوا يا رب يأخز بناصية فلان وفلان اليكم يسألكم اسئلة سهلة ويديكم
درجات عالية ممكن ياخد بنصيتهم عنكم. يسألوكم اسئلة صعبة ويدوكم درجات وحشة. فالاتنين يعني ايه يبدو ان هم يعني في الفترة دي ما يستوعبوش هزا الموضوع. دخلت لله ساعتها الاسهل اتنين في اللجنة كلها. وخدت بفضل الله درجات يعني الواحد ما كانش يتخلى في هزا الامتحان. الثقة في الله يا جماعة. اما تثق فيه هيديك والله. هيفتح عليك والله. اما
اما تجعل همك هو الله يكفيك هم كل شيء. اقبلوا عليه حطموا كل حاجز بينكم وبينه ثقوا فيه. اقفوا على بابه. اتمرغوا على اعتابه. عايزين يا جماعة نقول ما من دابة الا هو اخذ بناصيتها. عايز مراتك تحبك
قل له يا رب هاتها لي. عايزة جوزك يرجع لك قولي له يا رب هاته لي. عايز دكتور الشفوي ربنا يحنن قلبه عليك. عايز بتاع الانترفيو وانت داخل عشان المقابلة في الشركة ربنا
قلبه عليك قل يا رب خز بناصيته الي يا رب. هنقول يا جماعة الكنز الرابع وده كنز جميل اوي اوي الكنز الرابع كنز اسمعوا معي يا جماعة فان تولوا فقل حسبي الله
لو كل الناس سابتك. لو كل الناس سابتك. لو ما حدش حد معك قل حسبي الله. انا ما ليش غيرك يا رب. خليك معي يا رب. يا جماعة حسبي الله
بس يا ناس ده سيدنا ابراهيم قالها حسبي الله ونعم الوكيل وهو داخل النار ما فيش ضافر في صابع من صوابعه اتحرق سيدنا ابراهيم قالها وهو داخل النار ما فيش شعرة في جسمه اتحرقت. ده سيدنا ابراهيم قال هو داخل النار ما فيش حتة في جسمه احمرت. حسبي الله
الكلمة دي والله لو قلبك دخل فيه اليقين بقدرة الله قلبك هيتزلزل وانت بتقولها لربنا. يا جماعة يا اصحاب الابتلاءات يا اصحاب المشاكل يا ايتها الام الفاضلة اللي قاعدة قدامي الوقتي لك بنت كبرت اوي وخايفة ما تتجوزش ولك ابن لسه اتخرج بقى له خمس سنين وما اشتغلش
ولك بنت تانية كل يوم في مشكلة مع جوزها وجاية غضبانة عنك. يا ايها الاب اللي زعلان عشان ولاده ما بيعملوهوش كويس. يا حبيبي يا اللي بتسقط في الكلية وعايز تخلصها
يا حبيب قلبي يا اللي عايز شغلانة. يا اختي في الله يا اللي عايزة عريس. يا اخي يا ابي في الله. يا اللي عندك سكر ولا عندك ضغط ولا عندك فشل عندك اي مرض
ونفسك ربنا يشفيك. شفاء تام وعافية تامة في جسمك. يا جماعة خذوا يقين ابراهيم تنبت لكم في النار جنات النعيم خذوا يقين ابراهيم تنبت لكم في السكر والضغط والفشل الكلوي جنات النعيم. خذوا يقين ابراهيم تنبت لكم في العنوسة والبطالة
الفقر جنات النعيم. خذوا يقين ابراهيم يا امة الاسلام. ينبت لكم وسط الاسلحة النووية والبيولوجية بتاعة امريكا واليهود جنات النعيم. يا جماعة الكنز ده اوعوا تضيعوه في حياتكم. ده كنز عظيم اوي. هيفرق معكم اوي في حياتكم والله العزيم. لو تمسكتم بالكنز ده انتم مصدقين يا جماعة. انا ممكن اجي
واحد الوقتي انت مالك انا تعبان ومريض طيب يعني ربنا قل يا رب قل يا رب ارفع له ايديك فيبدأ يبص لك كده وهو يعني مش عارف مش مصدق مش مثواب الله اعلم يعني. هو عامل زي واحد آآ يعني مش زي آآ مش زيكم طبعا يعني ربنا يبارك فينا جميعا
فبيقول انا رخصتي اتسحبت مني وفي المرور وعايز حد يجبها لي. طب يا حبيب قلبي ده انا عندي قريبي وزير. اكلمه لك يجيبها لك. وزير! يعني اعرف يجيب لي الرخصة يعني! ده وزير يا حبيبي وزير وزير! يعني يعرف يجيبها! ده رخصة مرور! رخصة مرور يعرف الوزير يجيبها لي! ده وزير يا حبيبي
يا جماعة ده الملك يا جماعة ده ربنا يا جماعة ده العزيم ده المهيمن ده القيوم. ايه المشكلة اللي في حياتك ما يقدرش يحلها لك. ايه؟ يعني انا اسف الواحد يعني يعني
اما بيقابل بعض الاخوة بيحصل بينه وبينهم حكايات جميلة والله. احد يعني انا عايز اقول الحكاية دي عشان اقول لكم ايه. انت واسط؟ انت واسقة انه يقدر يحل لك مشاكلك
انت واسقة انه يقدر يجيب لك عريس؟ واسقة وعريس يرضيكي ويحبك ويعيشك ملكة في الدنيا. انت واسق انه يقدر يحل ازمة الفقر اللي عندك. انتم واسقين فيه انتم واسقين انه يقدر يحل لنا مشاكلنا
فيعني صاحبي كان قاعد معي كده فحسيت ان هو تعبان وعينيه شكلها مرهق ومجهد فبقول له مالك يا حبيب قلبي فيه ايه ؟ فيعني هو عنده ضغط فقلت له مستني هطلع اجيب جهاز الضغط اسمك اسلك الضغط واشوف احوالك ايه
يعني بقيس له الضغط فلقيت ان آآ عالي فقلت له والله ضغطك كزا يعني. فزعل قوي قال لي ياه دا دا عالي يعني يعني هو كان نفسه ان الضغط يطلع واطي شوية عن كده. فصعب علي فحاجة بسيطة كده قلت له طب اقيس لك تاني
قال لي يعني يعني ما تتعبش نفسك قلت له لأ معلش عايز لك تاني فبقى قيس له الضغط تاني فلقيته سكت كده وغمض عينيه. انا ما اعرفش هو بيعمل ايه. بس حسيت ان هو يعني ايه يعني قاعد بطريقة غريبة كده
فبقى قيس له الضغط لقيت الضغط بتاعه زي ما بيقول الكتاب. بالزبط مزبوط مزبوط تماما انا وقفت كده مش عارف اعمل ايه. فبيقول لي في ايه ؟ باقول له في واحد مننا احنا التلاتة غلط
ياما يا يا الجاز فقال لي انت عارف انا من ساعتها لغاية دلوقتي قاعد اقول ايه؟ قلت له بتقول ايه؟ قال لي بقول الا بذكر الله تطمئن القلوب. قلت ما شاء الله! سبحان الله! قال لي هو ذكر الله ربنا ما يقدرش يشفي الضغط! قلت له ده يشفي الضغط. ويشفي السكر ويشفي السرطان! هو شفاء
البرد اسهل عند ربنا من شفاء السرطان. سبحان الله! تخيل كده! انك داخل مصلحة حكومية المدير بتاع ابوك! تخاف ان فيه اي موزف يوقفك اي مصلحة؟ طب تخيل ولله المسل الاعلى انك ماشي في الدنيا ربك متولي امرك. مش عايزين يا جماعة عايزين عايزك تعرف. مين حبيبك؟ ومين طبيبك
مين وكيلك؟ ومين ولي امرك؟ الطفل في المدرسة يقولوا له يا ابني لما يزعلوا منه هات ولي امرك. لما يحصل اي حاجة هات ولي امرك. انت مين ولي امرك؟ مين ولي امرك
لما تحصل لك اي مشكلة هتجري عليه. مين اول واحد لما هتفرح هتجري عليه؟ مين اول واحد لما هتزعل هتجري عليه؟ صاحبك ولا ربنا؟ مين اول واحد لما يجي لك اي هم هتجري وتشتكي له. مين اللي لما بيتنزل في التلت الاخير من الليل بتقف بين ايديه؟ تقول له انا حبي لك يا مولاي خلاني مش ممكن ابدا
في الوقت ده وما اقولكش يا رب. يا جماعة يا جماعة ده انا لو نازل الوقتي مسلا القاهرة انا بلدي مسلا منصورة مسلا ونازل القاهرة انا لي تلاتة حبايب في القاهرة
بهم. يا حبيب قلبي انا عايز اشوفك بمناسبة ان انا نازل يعني ايه ؟ ما انا ما بنزلش كل يوم. وانت يا حبيبي وانت يا حبيبي. انا لما بنزل يا جماعة بلا السفر عايز اشوف حبايبي. حبايبي نفسي اشوف
بفرصة ان انا نازل. ولله المثل الاعلى. الملك لما هيتنزل للارض هيقوم مين بين ايديه اللي بيحبهم لو بيحبك هيقومك في التلت الاخير. عايزين ربنا يحبنا. اللهم احبنا يا رب. اللهم احبنا يا رب. يبقى كنا بنقول فان تولوا فقل حسبي الله
الله يقدر يقدر يهديك. يقدر كنت في في الحج الحجة اللي فاتت والخطيب على في على الجمعة على المنبر بيدعي اللهم اسقنا في السعودية في الحرم المدني اللهم اسقنا اللهم اسقنا اللهم اغثنا واحنا بنقول امين. والله العزيم يا جماعة
صلاة الجمعة خلصت خارج من المسجد على الباب. الدنيا شتت. الدنيا شتت بقينا هنتغرق. هدومنا اتبلت ادوني قلت سبحانك يا رب. فبقول صاحبي قال لي يا اخي ده انا بنفسي. كنت باصلي في الحرم ورا الشريم والسديس. صلاة استسقاء والله العزيم. واحنا بنصلي الشتا
نزل علينا يقدر ولا ما يقدرش؟ يقدر يقدر والله العظيم يا جماعة. يبقى فان تولوا فقل ايه؟ حسبي الله واحنا جايين في السفر الوقتي. جايين القاهرة بنقول في دعاء السفر فبنقول اللهم انت الصاحب في السفر. والخليفة في الاهل
الطلب ده لو انا طلبته من واحد من اهل الدنيا هيقال علي الراجل ده يعني يبدو ان ايه يعني عقليته حصل فيها حاجة. ليه؟ انا بقول لواحد خليك معي في السفر
ما تسبنيش في السفر وخليك مع اهلي وخليك مع امي وخليك مع اختي وخليك مع زوجتي وخليك مع بنتي. خليك معهم في السفر اهتم بهم وما تسيبهمش فواحد يقول لي ازاي ابقى معك في السفر وابقى معهم في بلدهم ازاي ما يقدرش. انما الله يقدر
انما الله قادر انه يبقى معك في السفر. ويبقى مع اهلك في بيتهم وفي بلدهم. الله يقدر يا جماعة. عشان كده عايزين نفرح به عايزين نفرح بربنا. عايزين نفرح ان هو ربنا. عايزين نفرح تخيلوا لو فيه عشرة عبيد. العشرة في السوق كل واحد اتباع لسيد شكلي
تاني يوم اتقابلم فكل واحد منهم بقى بيتكلم عاللي حصل. كل واحد منهم هيفتخر بايه وهيفرح بايه؟ الغنى اللي فيه سيده. كل واحد واحد هيقول ده انا سيدي جدا ده انا سيدي مش عارف مركزه كبير جدا. اكتر واحد هيفرح فيهم مين ؟
اللي سيده اغنى واحد فيهم واعلى مركز فيهم هيقول انتم عارفين سيدي؟ ده فلان الفلاني. انتم عارفين القصر الفلاني ده بتاعه. عارفين الشارع الفلاني ده بتاعه. عارفين الارض الفلانية دي بتاعته عارفين عارفين عارفين دول كل كل ده بتاعه
هيبقى فرحان. انت فرحان ان ربك قادر اوي قوي قوي قدير اوي يا جماعة يا جماعة احنا قدرنا العربيات حق قدرها وقدرنا العمارات حق قدرها. وقدرنا الموبايلات حق قدرها. بس ما قدرناش الله حق قدره
يا اخوانا يا اختي في الله. يا جماعة احنا لو خرجنا من الدنيا ما قدرناش العربيات مش مشكلة. لو خرجنا من الدنيا ما قدرناش العمارات مش مشكلة ولكن لو خرجنا من الدنيا ما قدرناش الملك حق قدره مصيبة. كارسة والله العزيم. يبقى احنا عايزين نعرف عايزين نعرف ربنا عزيم قد ايه. يبقى الكنز ده
ها قلنا ايه فان تولوا فقل حسبي الله. الله اكبر الكنز اللي بعد كده الكنز اللي بعد كده قول الله سبحانه وتعالى ان رحمة الله الله. كلمة رحمة الله دي كده تنزل على قلبك كده بتعمل ايه؟ بلسم. بلسم يشفيك. ان رحمة الله قريب
من المحسنين ياه يعني اما تشوف كده يعني يعني اتنين قاعدين في نفس المشكلة وفي نفس الهم. ده يعني اتنين عيانين. جنب بعض في سريرين جنب بعض في قسم جنب بعض عندهم نفس المرض بنفس المضاعفات
وتلاقي ده قاعد تيجي تشك شكة يا دكتور انا تعبان انا ما عدتش قادر استحمل انا ياه استغفر الله العزيم يا رب استغفر الله العزيم يا رب ايه بس احنا نضحك على ربنا يا راجل يا طيب. يا راجل قل الحمد لله. واللي جنبه على طول. اي حقنة ياخدها. اي قرص دواء اي دواء مر. اي محلول يتعلق له
اللهم لك الحمد والشكر يا رب. يا رب احمدك واشكر فضلك العظيم يا رب. تحس ان انت بتبص للتاني كده قلبك في السما وانت بتبص له والله. يا جماعة ان رحمة الله قريب من المحسنين
احد الناس اصيب بمرض اكتشف يعني اكتشفوا يعني ايه ربنا قدر ان هو يكتشفه. ان في شريان في مخه القصة دي واقعية حصلت ان في شريان في مخه ممكن يفتح في اي لحزة ما هواش متوصل يعني ممكن الشريان يفتح في اي لحزة ولو فتح في المخ هينزف دم ولا
بالله في الدماغ هيموت على طول. هيموت بنزيف داخلي. ولازم يعمل عملية خطيرة جدا في المخ. هيتفتح فيها جزء من نسيج المخ لغاية ما يتوصل للشريان الشريان العملية دي قالوا له دي مش في مصر. دي برة لازم تسافر برة
والوف مؤلفة فالراجل يعني يعني يعمل ايه؟ هيعمل ايه؟ فقال يعني يا رب لو شافتني لو العملية دي نجحت انا هاطلع لك المبلغ الفلاني لله يا رب فندر الندر ده ونزل يصلي الجمعة في المسجد. فبيقول نزلت اصلي الجمعة في المسجد
فلقيت خطيب الجمعة بيتكلم عن الصدقة بيتكلم عن الصدقة وعن الشفاء فالراجل بيقول قلت ايه ده؟ انا بعامل ربنا كده ازاي؟ انا مش هطلع الفلوس لو شفاني انا هاطلع الفلوس قبل ما اعمل العملية. طلع الفلوس قبل ما يعمل العملية. وسافر يعمل العملية
ودخل يعمل العملية وخرج من العملية بعد ما فاق لقى الدكتور داخل عليه بيقول له ايه ده ؟ الدكتور الاجنبي بيقول له بالاجنبي بقى. بيقول له دي اسهل عملية عملتها في حياتي كلها. بيقولوا العملية ما خدتش
انا فتحت بس كده ما لمستش المخ. لقيت الشريان في وشي قفلته وقمت قافل تاني. انا عمري ما شفت في حياتي عملية اولى دهي عمليات المخ والاعصاب بتاخد اتناشر ساعة واربعتاشر ساعة. العملية دي خدت سواني
ليه يا جماعة؟ ليه؟ عشان ربنا يبقى اذا انا اقول لكم كلمة واحدة بس. ايه تحت في الارض مراكز التسليم وفوق في السما منابع التقسيم. خل قلبك مع منابع التقسيم واوعى يبقى قلبك مع مراكز التسليم. خليه فوق
مع الملك مع منابع التقسيم عشان ربنا يقسم لنا جميعا اوفر حظ بازن الله ومع فاصل اترككم مع الاستغفار حتى نلتقي مرة اخرى السلام عليكم ورحمة الله وبركاته مرة تانية بفضل الله مع بعض
وربنا يجمعنا مع رسول الله صلى الله عليه وسلم في الجنة يا رب ومرة تانية بسلم على امي. ربنا يبارك فيها يا رب ويرزقنا جميعا باب بر الوالدين في الجنة. اللهم امين. يا جماعة احنا بنتكلم عن مين؟ عن ربنا. عن ربنا. قبل ما نكمل كلامنا عايزين بس
نفتكر بنتكلم عن مين ؟ الرسول وصف ربنا بكلمة. الكلمة دي وقفت قدامها وصف ربنا قال سحاء الليل والنهار فقلت الكلمة دي يعني ايه ففتحت القاموس اشوف يعني ايه سحاق؟ يعني ايه سحاء؟ ففتحت لسان العرب فلقيت كلمة السيل الساحية اللي هي المطر لما يزيد ويبقى
ويجري في كل حاجة في طريقه فقلت سبحانك يا رب! ربنا يمين الملك ولله المثل الاعلى ايدين الملك نازل منها الخير فيا ضنات! سحاء الليل والنهار الخير نازل من ايديه فيضانات ليل ونهار. ان رأيتم ما انفق منذ خلق السماوات والارض؟ شفتم كل اللي اداني الملايكة في السماوات
وكل اللي اداه للبشر من اول سيدنا ادم ليوم القيامة. وكل الخير اللي نزله في الكون الواسعة دهو كله كل ده زي ما عصفور كل فيضانات خير المهولة دهي اللي نازلة سحاء الليل والنهار من خزائن الملك كل ده. زي ما عصفور ينقر نقرة في المحيط الاطلنطي
ينقص ايه من المحيط الاطلنطي ده غنى ربك. ربك هو ده غناه سبحان الملك ولا نحصي ثناء عليه ربنا غني اوي يا جماعة. زعلانين ليه؟ انت خايف ما يديكش رزق
انت خايفة اضيقها عليك ليه ؟ خزاين ربنا مليانة عرايس يا اختي في الله. خزاين ربنا مليانة ولاد يا اختي يا اللي متجوزة بقى لك خمس سنين وانا لسة ما خلفتيش. خزاين
مليانة فلوس يا اللي عايز فلوس. خزاين ربنا مليانة عافية يا مريض يا اللي نفسك في العافية. خزاين ربنا مليانة راحة بال يا مكتئب يا حزين يا خزاينه مليانة بس انتم اجروا عليه وقفوا على بابه. اقفوا على بابه في التلت الاخير من الليل قولوا له يا رب وقفنا على بابك وما لناش غيرك
خلاص احنا على الباب ده حتى نلقاك يا رب. الكنز اللي بعد كده ليس لها من دون الله كاشفة. الله! ما لهاش حل غيره انسى ان لها حل غيره ليس لها من دون الله كاشفة. اه والله. انسوا يا جماعة. يا جماعة ده الرسول عليه الصلاة والسلام كان مرة الجيش يعني بتاع المسلمين يعني كل واحد نام فيه في وقت نوم يعني. والرسول شاف
شجرة ونام لوحده. فالرسول صحى على واحد ماسك سيف رفعه وبيقول له يا محمد من المشركين. من يمنعك مني؟ فقال رسول الله الله فسقط السيف من ريد الرجل انت لو شبح السقوط
ليلة الامتحان وباقي خمس ساعات على الامتحان ولسه مش لاحق تزاكر او مش لاحق تراجع او مش لاحق تقرا وما انتاش عارف تزاكر ايه وبقيت خايف ادخل امتحان اعمل ايه وشبح السقوط رفع سيفه عليك وقال لك من يمنعك مني؟ قل الله يمنعني
لو انت كبرت وبقى عندك تلاتين خمسة وتلاتين سنة وشبح العنوسة رفع السيف وقال لك من يمنعك مني؟ قولي له الله لو انت يا حبيب قلبي يا اللي عايز تلتزم وانت يا اختي ياللي عايزة تتوبي وتلتزمي شبح جيش الفتن والمغريات والبنات المتبرجة والنوادي واحوال
بتاعتنا ليلة الخميس والعياذ بالله والمعاصي وقافشات السينماءات والفضائيات والصور اللي في كل مكان رفعت السيف عليك وعليك قالت لك من يمنعك مني؟ قوله الله الله يمنعنا. اه والله يا جماعة. الله
ليس لها من دون الله كاشفة. قل له جاي لك يا رب اتيتك اتيتك اعلن ذلي وفقري اتيتك انت حبيبي وربي وانت محير قلبي وفكري اطير اليك سفينة شوق يدافعها الموج في كل بحر
اطير اليك هزاره يام واجري وحول العواصف تجري فكن لي هداي وكن لي منايا وكن لي رجايا وزادي وذخري اتيتك اتيتك اتيتك اعلن ذلي وفقري ليس لها من دون الله كاشفة. انسى ما لهاش غير ربنا
اي سكة تانية مش هتوصل منها للي انت عايزه. الا سكة ربنا. شوفوا سيدنا يونس يا جماعة. سيدنا يونس لما قال يا رب كلمة يا رب نزل بها من خزاين الملك اعظم من اللي نزل
من خزائن ملوك الدنيا كلها. من اول ما سيدنا ادم نزل الارض. كلمة يا رب دي هو ايه اللي دق ابواب السماء؟ واستنزل الوف الملايكة في غزوة بدر غير كلمة يا رب لما طلعت من اعماق سيدنا محمد. هو ايه اللي ضيع حرارة النار على ابراهيم؟ غير كلمة يا رب لما طلعت من
عمق ابراهيم هو ايه اللي شق البحر لموسى وخلى الماية واقفة صفين زي الحجارة زي الجبل. غير كلمة يا رب لما طلعت من اعماق قلب بموسى شايفين سيدنا يونس ركب السفينة. والسفينة بتبعت بتبعد بتغوط في البحر اكتر واكتر واكتر
وفجأة في وسط البحر يرموا سيدنا يونس وسيبوه والسفينة تبعد والناس تبعد ويبقى لوحده. لما الناس كلها تتخلى عنك. لما الناس كلها تسيبك. لما كل الابواب تتقفل في وشك لما ما عدش حد واقف جنبك. وفوق كل ده الهموم تقوم هجمة كمان. ويقوم جاي الحوت بلع سيدنا يونس. فيه منزر مأساوي اكتر من كده
حد من اللي قاعدين يتفرجوا علي دلوقتي واللي سامعيني الوقتي عنده مشكلة اكبر من المشكلة دي اول ما قال كلمة يا رب. اول ما التوجه الى الله حصل. كل حاجة اتقلبت. الحوت تحول الى غواصة بحرية في نزهة
جميلة تنقله لغاية الشط. والبحر تحول الى نزهة خلوية سيدنا يونس عليه الصلاة والسلام بيتنزه في البحر. والليل زال والارض امرت فانبتت شجرة يقطين. والميت الف رجل اللي قلوبهم جاحدة ومقفولة من قومه. ربنا فتح لهم قلوبهم للهداية
متقبلوا الهداية واسلموا. كل الكائنات المرعبة المخيفة في الكون تحولت الى جنود مسخرة له. اول ما قال كلمة يا رب وكلكم في هذا الموقف كلنا الظلام اللي كان حواليه اصل سيدنا يونس كان عامل ايه؟ لو انت عايز تطلع منها بنفسك هتعمل ايه؟ لو طلع من الحوت هيهرب
من البحر فين؟ هيروح فين من البحر؟ ولو البحر عرف له سكة فيه هيروح من الظلمات فين؟ هتروح فين؟ ما لكش غيره. ما لكيش غيره. هنروح فين يا جماعة ما لناش غيره
اللي حصل انه لما قال كلمة يا رب كل حاجة اتغيرت كل حاجة كل حاجة اتغيرت الظلمات اللي كانت حواليه هي ظلمات المستقبل اللي حوالينا. ما حدش عارف بكرة فيه ايه
والحوت اللي ابتلعه ده نفسك اللي عايزة تبلعك. بس نفسك لو ضحكت عليك هتضيع لك اخرتك مش دنيتك. والبحر ده بحر الشهوات والفتن اللي احنا عايشين فيه. اللي احنا عايزين ربنا ينجينا منه. يبقى كلنا نقول لا اله الا انت سبحانك اني كنت
من الظالمين ليس لها من دون الله كاشفة ابدا والله العزيم. لما اباه ابنه يزعل منه ويسيب الشقة ويمشي مش محتاج ابويا. فواحد يروح يقول يا ابني يا ابني انت لك غيره؟ يا ابني لو افتقرت ما حدش هيديك غيره. يا ابني لو تعبت ما حدش هيسهر معك غيره. يا ابني فلما الابن يعاند قوي يقول له
ده انت ما تعرفش تعيش من غيره. اهو ده اللي انا باقوله لنفسي ولكم لو افتقرت ما حدش هيغنيك غيره لو مرضت ما حدش هيشفيك غيره لو لو حد زلمك ما حدش هينصرك غيره. عايزين نفوق يا جماعة نعرف ان احنا ما لناش غيره. الكنز اللي بعد كده
وهو يتولى الصالحين. الله وهو يتولى الصالحين اعرف دكتور اعرفه راجل صالح قوي ما شاء الله نحسبه كذلك. ولا نزكي على الله احدا. الدكتور ده بيحكي ايام ما كان طالب في السانوية العامة كان نفسه ان هو يدخل كلية
صيدلة ويتعين فيها ولكن كان يعني احوالهم المادية صعبة جدا فجاب مجموع صيدلة فعلا في السانوية العامة ولكن للاسف ما كانش يعني بالاحوال المادية يقدر يسافر هنا في القاهرة ان هو يدخل كلية صيدلة في القاهرة. والمدينة بتاعته ما كانش فيها كلية صيدلة
قهرا اضطر يدخل كلية تانية. ما هواش عايزها. دخل الكلية التانية حلم حياته ضاع منه. حلم حياته اتبدد من قدام عينيه. ما عرفش ما عرفش يزاكر سقط بعد ما سقط عملوا كلية صيدلة في هزه السنة في المدينة بتاعته وقالوا ان السنة اللي فاتت جاب مجموعها ممكن ان هو يدخل لان الكليات في الاول معروف ان بيبقى العدد اللي
قليل. وعايزين عدد كبير يدخلها. فقال خلاص حلم حياتي اتحقق. انا ربنا الحمد لله فتح لي الباب. دخل كلية صيدلة وفرحان جدا وزاكر وزاكر وزاكر الامتحانات بتاعة اخر السنة سقط
ياه! كان موقف صعب جدا. اتحطم نفسيا قال انا ما اقعدش وقتها ما كنتش عارف اعمل ايه. طب يا رب انا حصل لي كده ليه؟ طب يا رب اعمل ايه؟ الدنيا اسودت في وشي. بقى ما هوش عارف يروح فين حلم حياته صوت مش هيتعين واحد
قطعة عين ازاي؟ فبيقول خلاص هيعمل ايه؟ كمل وخلاص. يعني ما عدش قدامه حجر انه يكمل. وبدأ يزاكر ويحاول يجتهد برضه ويحاول يعوض جت اول دفعة اتخرجت اللي هي الدفعة اللي قبله بقى بعد ما سقط سنة المفروض هيعينوا معظمها لانها كلية جديدة محتاجين معيدين كتير
فلما الطلبة بتوعها عرفوا ان في يعني تعيين كتير بدأ يحصل تزوير في الكنترول. مجلس الجامعة عرفه اجتمع وقرر انه ما يعينش غير عدد محدود جدا من الدفعة دي جت الدفعة اللي بعد اللي بعدها بتاعة استازنا الفاضل بقى جت عينوا منها ستة وتلاتين واحد
الراجل بيتكلم وهو منبهر بيقول انا لو كنت نجحت اول سنة ما كنتش اتعينت شايفين يا جماعة؟ فاهمين يا جماعة؟ شايفين يعني ايه يا جماعة وعسى ان تكرهوا شيئا وهو خير لكم؟ شايفين بيقول انا لو كنت رحت جامعة القاهرة وكان معي فلوس اروح
ما كنتش اتعينت. انا لولا ان انا سقطت ما كنتش اتعينت في حاجة في حياتك زعلان منها؟ والله العزيم ممكن تبقى دي اعزم خير بكرة تحمد ربك عليه اه والله ما تعرفش
ما تعرفيش ممكن ربنا عين لنا خير فوق ما نتخيل وما نتصور. اه والله يا جماعة. يا جماعة اثبتوا على الثقة بالله. يا جماعة ده الخضر الخضر وسيدنا موسى انطلق حتى اذا ركب السفينة خرقها. قال اخرقتها لتغرق اهلها؟ انت بتعمل ايه؟ سيدنا موسى مش قادر يتخيل الخاطر بيعمل ايه؟ انت بتعمل ايه
ده مساكين دول غلابة. ده آآ رزق اليوم بيومه. تقوم تبوز السفينة بتاعتهم في الاخر. اصل احنا بنتفرج يعني احنا الوقتي بنتفرج من ورا الكواليس. انما احنا لو جوة الاحداس يا ترى اصحاب السفينة بكوا قد ايه ؟ يا ترى زعلوا قد ايه ؟ يا ترى اتألموا نفسيا قد ايه لما لقوا مصدر
استاز قومي الوحيد حصل فيه المشكلة دي. انما كلها ايام والملك بعت يأمم السفن كلها الا السفينة دي لقاها معيوبة وما رضاش يأممها. قالوا اللهم لك الحمد يا رب على ان السفينة اتخرقت. يعني ممكن ييجي يوم تقول الحمد لله ان انا ما اتجوزتش بدري؟ اه الحمد لله اصل لولا
ما كنتش اتجوزت فلان. ابدا ممكن ييجي يوم تحمد ربنا على سنة راحت منك؟ اه والله. ممكن ييجي يوم تحمد ربنا على مرض ابتليت به؟ اه والله. اه والله يا جماعة
بكل حاجة بتحصل من ربنا لنا كرم منه سبحانه وتعالى. طيب بعد كده حتى اذا فانطلق حتى اذا لقي غلاما فقتله سيدنا موسى قال له اقتلت نفسا زكية بغير نفس! ازاي! ازاي
احنا الوقتي برضو من ورا الكواليس عارفين ايه اللي هيحصل انما يا ترى تخيل ام واب كبار في السن ممكن ما عندهمش غيره. ابنهم الشاب الجميل اللي زي الورد قدامهم بيقول لهم انا خارج رايح مش
خرج فجأة الباب بيخبط. اتجعزوا فيه ايه ابنكم لقناه مقتول في الشارع اللي وراكم ابني قتل ابني مات انتم متخيلين امه وابوه عملوا ايه؟ قد ايه بكوا؟ قد ايه حزنه؟ قد ايه الدنيا اسودت في عينيهم؟ قد ايه حسوا ان خلاص الدنيا انتهت بموت ابنهم
مكان ما مرش اكتر من شهور او سنين ربنا رزقهم ابن تاني كبر شافوا البر بقى كما ينبغي ان يكون الدين شافوا الصلاح قالوا ياه! سبحان الله! لعل اللي فات ده وده الحقيقة. كان لو كبر كان هيضيع لهم دنيتهم واخرتهم. بسبب
الشقاء بتاعه. ولكن ربنا ابدلهم اللي احسن منه. اوعوا تقولوا ان في حاجة وحشة. توسموا الخير في اقدار الله. احسنوا الظن في الله يا جماعة اه والله البني ادم كده يعني تلاقي البني ادم عامل زي واحد شاف عربيات رايحة وجاية موديلات بقى وكل موديل سيسي غير التاني وكل موديل
باور ومش باور وكل حاجة بقى لها مواصفاتها. فقالوا له احنا عايزين نديك عربية. تحب عربية موديل ايه بيقول لهم انا عايز عربية حمرا اللي بتلمع دي يا ابني حمرة ايه! حمرة ايه يا ابني بتلمع ايه بس ؟ قل لنا موديلها ايه ؟ قل لنا عايزة باور ولا لأ ؟ قل لنا عايزها اوتوماتيك ولا عايزة فتيس ؟ قل لنا عايزها
امكانياتها ايه؟ قل لنا عايزها قل يا انا عايز الحمرا اللي بتلمع دي. يا ابني حمرا بتلمع ايه! يا حبيبي! يا جماعة ده البشر! ده احنا! احنا بنتعامل بعض! بعض
مزاهر خداعة. ما بنتعاملش مع الحقائق. احنا عايزين الحمرا اللي بتلمع بس. موبايل بيرن كده بوليفونك كده والرنة بتاعته جميلة شوية. احنا عايزين اه عايزين عايزين اللي بيرن الرنة دي عربية معدية كده عربية جميلة كده ومكشوفة بقى والمتهيأ لك ان اللي راكب فيها ايوة انا عايز دي انت انت شفت ده
انت سعيد ولا حزين؟ انت شفت ده عند ربنا؟ ربنا راضي عنه ولا غضبان عليه انت شفت ده مريض ولا سليم؟ انت تعرف منين؟ بلاش يا جماعة السياسة الحمرا اللي بتلمع دي بالله عليكم. عايزين نبقى فعلا نعرف نتعامل مع ربنا. يبقى الكنز اللي انا قلت لكم دلوقتي ايه؟ فاكرينه
عايزين بقى حد يقوله بقى انا مش سامع. انا قاعد اقول يا رب حبنا مش سامع حد بيقول امين. قاعد اقول سيدنا محمد عليه الصلاة والسلام مش سامع حد بيقول عليه الصلاة والسلام. قاعد اقول الكنز ايه
الكنز ايه اللي احنا كنا بنتكلم فيه؟ هم وهو يتولى الصالحين. طب شوفوا بقى الكنز الجميل ده وعسى ان تكرهوا شيئا وهو خير لكم ياه هو خير لنا اه يعني احسن من اللي انت كان نفسك فيه. اه والله
اعرف يعني انا بحاول ان في الموضوع ده اجيب لكم قصص واقعية ليه؟ عشان ما حدش يقول ده انت بتحكي قصص لا انا بجيب لكم قصص من الواقع. اعرف الناس بتوعها اعرفهم
وكلمتهم عشان الواحد بس نبقى ايه كلام قدام عيننا وشفنا. مسكت بايديك اهو. عشان بعد كده ما يبقاش لك حجة. اعرف يعني يعني اخ فاضل وشيخ فاضل وهو دكتور في الجامعة ربنا يبارك فيه
فالراجل ده بيحكي لي يعني بيحكي انا سمعت الكلام ده منه نصا يعني فبيقول ان هو كان يعني عندنا في المنصورة وكان عايز يسافر قريته. آآ اللي بينها وبين المنصورة حوالي ساعتين تلاتة ركوب. قبل الفطار يا دوبك يا دوبك
يروح يفطر مع والده ووالدته في رمضان عشان يفطر معهم يوم في رمضان ربنا يعيننا على بر امهاتنا واباءنا يا رب اللهم امين. ويغفر لامهاتنا ولابائنا يا رب اللهم امين
فبيقول يعني راح للموقف لقى ما فيش غير مكان واحد بس. هو اللي فاضل في العربية. الحمد لله هاركب العربية تطير الحق افضل افطر مع والدتي. فبيقول رايح يركب العربية لقى واحد جه من وراه جري قام خابطه وزقه وقام واخد المكان
فالراجل ده يعني مشهور ان هو خلوق ومؤدب ربنا يبارك فيه يا رب. فبيوصونا خلوق هيعمل ايه خلاص وقف سكت. والعربية قفلت ومشت. ولسه عم عربية تانية تيجي وعربية حمل والعربية تملى والعربية توصل هيروح يتسحر معهم بقى مش مشكلة. المهم يبر امه وابوه
فبيقول فركب العربية اللي بعدها والعربية انطلقت اللي بعدها بيقول وهو داخل على باب البلد على كوبري البلد لقى العربية اللي كان هيركب فيها واقعة في الماية وكل اللي فيها ماتوا غرقوا
ياه يبقى انت بعد كده تقول ان فيه حاجة شر يبقى انت بعد كده تظني ان في حاجة شر. شفتم الراجل ده! الراجل بيجري لاجله. الراجل الراجل بيزقه عشان اجله عشان والتاني
الخلوق ده الراجل اللي يعني الراجل اللي عارف ربنا ده باذن الله سبحانه وتعالى ده واحد رضا بقضاء الله فكان هو الخير. وعسى ان تكرهوا شيئا هو خير لكم. اه والله يا جماعة. يا جماعة احنا بنقول يعني وهو يتولى الصالحين. وبنقول وعسى يا اخواننا يا اخوانا ربنا زي ما بيتولى الصالح الناحية التانية بقى
خدوا بالكم منها. ده اله عزيز. خدوا بالكم. لو عصيتوا كل الكلام اللي احنا بنقوله ده هتاخد منه ايه؟ هتاخد منه ايه بمعصيته؟ هتوصل لايه بمعصية يعني احد احد الناس كان يعني موزف في الازهر يعني يعني صاحبه دايما يكلمه يقول له الدنيا والزروف
والمشاكل والدروس الخصوصية والخنقة والتكاليف والمصاريف والمرتب مش مكفي. ومش لاقي. مخنوق وكل ما يكلمه يشتكي يشتكي يشتكي المرتب مش مكفي فيعني بعد ما كلمه في كل الكلام ده فلقاه شايل زرف اصفر حكومي كده وماشي فبيقول له ايه ده؟ فبيقول له ده بقى شوية ورق من بتاع الحكومة واقلام من بتاعة الحكومة عشان العيال ما انا هاعمل ايه؟ ما
انا لا اكل. فقال له بطل المعصية دي لان ده مال عام حرام. بطل المعصية دي وربنا يفرج كربك. فراجل يعني ايه ما وزنش الكلام اوي يعني ومشي فبيقول صاحبنا فبيقول فبعد كزا شهر لقيته جاي لي وهو بيضحك ومستبشر وطاير فبيقول له فيه ايه ؟ بيقول له انت طلع كلامك صح
انا اول ما بطلت المعصية دهيت ربنا حل لي كل المشاكل اللي انا كنت متضايق منها. ده انت كلامك مزبوط. الحمد لله فالراجل فكر كده قال ايه ده يعني الراجل ده كان بيعمل معصية خدوا بالكم يا جماعة
ما حدش منتبه انها معصية اصلا. دا حاجة صغيرة قوي. حاجة بسيطة. دا ورقتين وقلم. ايه المشكلة؟ وهي كانت سبب الكرب اللي في حياته. خدوا بالكم ممكن معاصي انت ما انتاش اصلا
معترف انها معاصي. ومتهيأ لك انها حاجات بسيطة. وهي سبب مشاكل حياتك. ممكن ان البيت حريقة وولعة وبيتك على طول مشاكل مشاكل مع ومع الزوجة بسبب انك سايب بنتك بتنزل متبرجة تفتن بنات المسلمين. صح
ممكن الاكتئاب النفسي اللي عندك يا حبيبي. بسبب اطلاق البصر وعدم غض البصر ممكن تأخر سن الزواج عندك بسبب انك انت بتكشفي حتة من شعرك كده قصه من شعرك. او بسبب المكياج او الاختلاط
ممكن يا جماعة اي حاجة في حياتنا واي كرب في حياتنا ممكن السنة اللي الواحد سقطها بسبب التدخين ممكن والله يا جماعة. يبقى ازا يا جماعة خدوا بالكم خدوا بالكم
والله يا جماعة يعني يعني عايزين ان احنا ما نستهنش باي معصية. هو يتولى الصالحين هو وليهم بما كانوا يعملون. وفي ناس هو عدوهم بما كانوا يعملون لانهم كانوا بيعصوه. حب يعصي الملك اخر حاجة عايز اقولها لكم بقى عشان نقفل الكلام بقى بينا وبين بعض في هزه الليلة. يعني احنا العصر عدى. يعني
في الليل ان شاء الله. يعني هو في بعض الاختلاف ولكن خلاص الليل باقي عليه حاجات بسيطة ان شاء الله اخر حاجة بقولها لكم اقبل ولا تخف اقبلوا ولا تخافوا. يا موسى اقبل ولا تخف. يا جماعة اجروا عليه وما تخافوش. تدفعوا ايه تمن انه يعيشكم سعداء؟ تدفعوا ايه؟ تدفعوا
ايه تمن انه يعيشك سعيدة؟ تدفعني قاب تلبسيه؟ تدفعي زي شرعي تلبسيه؟ تدفع ايه تمن انه يعيشك سعيد؟ تدفع توبة؟ تدفعه ايه ؟ تدفعي انك انت تقومي الوقتي زوجك اللي انت مزعلاه تتصلي به وتقولي له معلش وتستحملي زعله في الاول. عشانك يا رب مش عشان حاجة. تدفع انك تقوم تصالح مراتك. تدفع انك انت تقوم تصالح اخوك. تدفع انك انت
بتقومي بناتك البنتين الصغيرين الطفلتين دول تحكي لهم كلام قصة دينية يمكن يطلعوا متدينين. في وسط الواقع الرهيب ده تدفعوا ايه؟ تمن ان ربنا يا جماعة يا جماعة احنا عايزين ننطلق والله ما فيش حاجة تعطلنا ابدا. الرسول عليه الصلاة والسلام كان ازا حزبه امر فزع الى الصلاة فزع
شفتم قبل كده واحد حرامية بيجروا وراه وراه وبيجري على اسم بوليس فزع الى اسم البوليس. شفته قبل كده واحد في غابة طلع عليه وحوش وبيجري عشان يستخبى فزع اجروا عليه. اجروا عليه الليلة في التلت الاخير. قولوا له الحقنا يا رب. انجدنا يا رب. اغثنا يا رب. ادركنا يا رب
اقفوا الليلة في التلت الاخير بين ايديه. اتمرغوا على على اعتاب بابه. قولوا له ما لناش غيرك. هتروح فين؟ لو فضل الباب مقفول كده يفتح لنا بابه. لو ما فتحت لناش مين هيقبلنا؟ مين هيتوب علينا؟ يا جماعة ده بيتنزل في التلت الاخير. لما يتنزل الليلة الليلة بالله عليك
ويقول هل من تائب؟ قل له انا يا رب انا انا يا رب قمت نفسي اتوب بقى اتوب من كل اللي انا عملته. لما يتنازل الليلة ويقول هل من سائل قل له انا يا رب. انا يا رب عندي حوائج كتير اوي نفسي اسألك فيها. انا يوم لما يتنازل يقول هل من مستغفر؟ قل له انا
يا رب قولي له انا يا رب تعبت من المعاصي اللي عملتها. اتخنقت وقلبي اتحرق منها. انا يا رب. يا جماعة اقفوا بين ايديه الليلة. ده لو ان اولكم كل اللي بيتفرجوا واللي ما بيتفرجوش عملوا بالنصيحة ده وقفوا الليلة في التلت الاخير وكل واحد طلب مسألته فاعطانا الله كل واحد مسألته ما
نقص ذلك من ملكه شيء يبقى اتفقنا على ايه؟ الليلة قيام ليل ان شاء الله الليلة نفزع الى الصلاة. الليلة نقف بين ايدين قل له يا رب جمالك يا رب انا يا رب عايز اعيل. وانا يا رب عايزة جوزي يصالحني. وانا يا رب عايز انجح
وانا يا رب عايز ابقى متدين. وانا يا رب عايز تملأ قلبي بالايمان. وانا يا رب عايز تتوب علي. وانا يا رب عايز تسبتني. ولا يا رب عايزة ولادي تهديهم لي. ولا يا رب عايز فلوس
وانا يا رب عايز رزق وانا يا رب عايز صحة وانا يا رب عايز تشفيني نقف ونقول يا رب ونفرح به ويفرح بنا ان احنا واقفين نقول له يا رب ويجيب دعاءنا
هنقف الليلة. اقول لكم صورة تصلوا بها الليلة. سورة مريم. اشمعنى؟ سورة مريم بتتكلم عن الموضوع اللي احنا اتكلمنا فيه الليلة. معجزات ربنا في ان هو يشفيك ويهديكم ويحل لكم مشاكل حياتكم. كفاية اول اية ولم اكن بدعائك رب شقيا
ولم اكن بدعائك ربي شقيا. عمري يا رب ما دعيتك وشقيت ابدا ولا مشكلة في حياتي استمرت وانا بقول لك يا رب يبقى نختم على كلمة يا رب ونختم على لقائنا الليلة كلنا مع الملك بازن الله في التلت الاخير من الليل. واحنا بنقرأ سورة مريم بقلوبنا وبنقول يا رب اجعلنا من سعداء الدنيا والاخرة
اللهم اجعلنا من سعداء الدنيا والاخرة. اللهم امين. اللهم امين. اللهم امين سلام عليكم ورحمة الله وبركاته. وجزاكم الله خيرا